สาขาธนาคาร
ธนาคารแห่งประเทศไทย (ธปท.) ได้ปรับปรุงหลักเกณฑ์การเปิดสาขาของธนาคารพาณิชย์ใหม่ ให้ยืดหยุ่นเป็นสาขาที่ทำธุรกิจเฉพาะด้านได้ จากเดิมที่กำหนดว่าสาขาของธนาคารจะต้องทำธุรกรรมครบ 4 ด้าน คือ รับฝาก ถอน โอนเงิน และปล่อยสินเชื่อ
29 มี.ค. 2556

ธนาคารแห่งประเทศไทย (ธปท.) ได้ปรับปรุงหลักเกณฑ์การเปิดสาขาของธนาคารพาณิชย์ใหม่ ให้ยืดหยุ่นเป็นสาขาที่ทำธุรกิจเฉพาะด้านได้ จากเดิมที่กำหนดว่าสาขาของธนาคารจะต้องทำธุรกรรมครบ 4 ด้าน คือ รับฝาก ถอน โอนเงิน และปล่อยสินเชื่อ
การปรับปรุงเงื่อนไขนี้ เพราะ ธปท. เห็นว่าธนาคารพาณิชย์เริ่มเข้าไปใกล้ลูกค้ารายย่อยมากขึ้น ทำให้คนที่อยู่พื้นที่ห่างไกลได้รับบริการการเงินอย่างทั่วถึง
ก่อนหน้านี้ การเปิดสาขาของธนาคารพาณิชย์นั้น จะต้องขออนุญาตจาก ธปท.ก่อน ซึ่ง ธปท.มีนโยบายให้สถาบันการเงินเปิดทั่วประเทศ รวมทั้งในพื้นที่ห่างไกลความเจริญ จึงกำหนดสัดส่วน หากเปิดสาขาในเมืองก็จะต้องไปเปิดสาขาในต่างจังหวัดด้วย ไม่เช่นนั้นทุกธนาคารจะแห่เปิดสาขากระจุกอยู่ในเมืองใหญ่เท่านั้น
จากข้อมูลของกระทรวงการคลัง นโยบายต้องการให้มีสาขาของธนาคารพาณิชย์ทุกอำเภอทั่วประเทศ แต่ขณะนี้มี 130 อำเภอที่ไม่มีสาขาของธนาคารพาณิชย์หรือธนาคารของรัฐให้บริการแก่ประชาชนเลย
ดังนั้น ทางกระทรวงการคลังจะให้ธนาคารของรัฐอาทิ ธนาคารออมสิน หรือ ธนาคารเพื่อการเกษตรและสหกรณ์ (ธ.ก.ส.) เข้าไปเปิดสาขาเสริมให้ประชาชนทั่วประเทศได้รับบริการการเงินอย่างทั่วถึง